CELEX: 32006R0437
Language: lt
Date: 2006-03-16 00:00:00
Title: 2006 m. kovo 16 d.  Komisijos reglamentas (EB) Nr. 437/2006, dėl tam tikrų prekių klasifikavimo Kombinuotojoje nomenklatūroje

17.3.2006   
            
            
               LT
            
            
               Europos Sąjungos oficialusis leidinys
            
            
               L 80/3
            
         
      KOMISIJOS REGLAMENTAS (EB) Nr. 437/2006
   2006 m. kovo 16 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašyta prekė turėtų būti klasifikuojama priskiriant KN kodą, nurodytą 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad atsižvelgiant į Bendrijoje taikomas priemones, susijusias su dvigubos kontrolės sistemomis ir į Bendriją importuojamų tekstilės produktų išankstine ir retrospektyvia priežiūra, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, valstybių narių muitinių išduotos privalomosios tarifinės informacijos dėl prekių klasifikavimo Kombinuotojoje nomenklatūroje, kuri neatitinka šio reglamento nuostatų, turėtojas galėtų dar 60 dienų ja remtis.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašyta prekės Kombinuotojoje nomenklatūroje klasifikuojama priskiriant minėtos lentelės 2 skiltyje nurodytą KN kodą.
   2 straipsnis
   Atsižvelgiant į Bendrijoje taikomas priemones, susijusias su dvigubos kontrolės sistemomis ir į Bendriją importuojamų produktų išankstine ir retrospektyvia priežiūra, remiantis Reglamento (EEB) Nr. 2913/92 12 straipsnio 6 dalies nuostatomis, valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis 60 dienų.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. kovo 16 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 267/2006 (OL L 47, 2006 2 17, p. 1).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 648/2005 (OL L 117, 2005 5 4, p. 13).
   
      PRIEDAS
      
                  Prekių aprašymas
               
               
                  Klasifikavimas (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Nedažytas lengvas drabužis, pasiūtas iš megztinės cheminio pluošto medžiagos (90 % poliamido, 10 % elastomerinių siūlų), skirtas apatinei kūno daliai nuo juosmens iki šlaunų vidurio uždengti, apgaubiantis kiekvieną koją atskirai, su prarėžu be jokios užsegimo sistemos priekyje ir be susegimo ties juosmeniu. Drabužis yra su tampria juosta aplink liemenį, o jo klešnių kraštai apsiūti.
                  Abiejuose drabužio šonuose esančiose užtrauktuku užsegamose užsiūtinėse kišenėse yra įtvirtintas masinės gamybos nuimamas ovalus įdėklas. Išorinė įdėklų pusė yra iš kietos plastikinės medžiagos, o vidinė – išmušta putplasčiu. Jie skirti apsaugoti klubus nuo sužeidimų griūnant. Įdėklai amortizuoja smūgius klubų srityje.
                  (vyriškos apatinės kelnaitės)
                  (Žr. nuotraukas Nr. 636 A + B + C) (1)
                  
               
               
                  6107 12 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei 3 bendrosios aiškinimo taisyklės b punktu, 61 skirsnio 9 pastabos pirma pastraipa bei KN kodus 6107 ir 6107 12 00 atitinkančiais prekių aprašymais.
                  Įdėklai skirti apsaugoti klubus nuo sužeidimų griūnant. Todėl drabužis neklasifikuotinas 9021 pozicijoje kaip „ortopedijos įtaisas“, kadangi, kaip nurodyta 90 skirsnio 6 pastabos pirmoje pastraipoje, įdėklai nei apsaugo nuo kūno iškrypimų, nei palaiko arba įtvirtina kūno dalis.
                  Gaminys neturi prekių, klasifikuojamų 90 skirsnyje, esminių požymių, t. y. atsižvelgiant į jo paskirtį – nepasižymi „aukšta apdailos kokybe ir dideliu tikslumu“ (žr. 2002 m. lapkričio 7 d. Europos Teisingumo Teismo nutarties jungtinėje byloje C-260/00 ir C-263/00 37 pastraipą, taip pat žr. SS paaiškinimų 90 skirsnio paaiškinimų Bendrųjų nuostatų paaiškinimų I grupę).
                  Be to, įdėklai nei pagaminti pagal individualius išmatavimus, nei pritaikomi pagal konkretaus dėvėtojo kūno formas, todėl šis drabužis yra „paprastas gaminys“ ir remiantis pirmiau minėtos nutarties 37 pastraipa neklasifikuojamas 9021 pozicijoje.
                  Gaminys yra sudėtinė prekė, sudaryta iš tekstilinių apatinių kelnaičių ir plastikinio įdėklo. Jis skirtas dėvėti kaip apatinės kelnaitės, kurios taip pat apsaugo nuo tam tikrų sužeidimų. Tokiu būdu, pagal 3 bendrosios taisyklės b punktą, gaminiui esminį požymį suteikia apatinės kelnaitės, o ne įdėklai.
                  Kadangi drabužio sukirpimas (ypač jo priekyje esančio prarėžo forma) aiškiai rodo, kad jis skirtas vyrams, todėl vadovaujantis 61 skirsnio 9 pastabos pirma pastraipa drabužis klasifikuojamas kaip vyriškas arba berniukų drabužis.
               
            
         
      
         
      
         
      
         (1)  Nuotraukos pateiktos tik informavimo tikslais.